FABLE OF THE CIGALE AND THE ANT 11 



Mai pas toujour en pas. Oh ! que nani ; de laire, 



Vesin, vesino o barrulaire, 

 T'an vist cava lou pous. An set ; venon, doulent, 



Te prene un degout per si tasso. 

 Mesfiso-te, ma belle : aqueli curo-biasso, 

 Umble d'abord, soun leu de gusas insoulent. 



Quiston un chicouloun di ren, piei de ti resto 



Soun plus countent, ausson la teste 

 E volon tout : L'auran. Sis arpioun en rasteu 



Te gatiheun lou bout de I'alo. 

 Sus tu larjo esquinasse es un mounto-davalo ; 

 T'aganten per leu be, li bano, lis arteu ; 



Tiron d'eici, d'eila. L'impacienci te gagno. 



Pst ! pst ! d'un giscle de pissagno 

 Asperges I'assemblado e quites leu rameu. 



T'en vas ben liuen de la racaio, 

 Que t'a rauba lou pous, e ris, e se gougaio, 

 E se lipo li brego enviscado de meu. 



Or d'aqueli boumian abeura sens fatigo, 



Lou mai tihous es la fournige. 

 Mousco, cabrian, guespe e tavan embana, 



Espeleufi de touto meno, 

 Ceste-en-leng qu'a toun pous lou souleias ameno, 

 N'an pas soun testardige a te faire enana. 



Per Tesquicha I'arteu, te coutiga lou mourre, 



Te pessuga lou nas, per courre 

 A I'oumbro de toun ventre, osco ! degun la vau. 



Lou marrit-peu prend per escalo 

 Uno patto e te mento, ardido, sus lis alo, 

 E s'espasso, insoulento, e vai d'amont, d'avau, 



n. 



Aro veici qu'es pas de creire. 



Ancian tems, nous dison li reire, 

 Un jour d'iver ; la fam te prengue. Lou front bas 



E d'escoundoun aneres veire, 

 Dins si grand magasin, la fournige, eilabas. 



